РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 17

от заседание на Комисия ”Професионална квалификация и 
информационни технологии”,
проведено на  14.06.2017 г.

Днес,  14.06.2017 г. /сряда/ от 10,30 часа се проведе заседание на комисия “Професионална квалификация и информационни технологии”, в състав:

         ПРЕДСЕДАТЕЛ: Румен Георгиев 
                  ЧЛЕНОВЕ: Даниела Костова - отсъства	          
                                                   Елка Атанасова 
Юлиана Колева 
        Галина Карагьозова 
        Мария Кузманова - отсъства

На заседанието присъстваха експертните сътрудници към комисията: инж. Валери Михайлов – директор на дирекция „ИТСС”, АВСС, инж. Мирослава Чирпъкова – началник отдел „ИООСВ“, АВСС и Анелия Чомакова – гл. експерт дирекция „ИТСС“, АВСС.

1.ОТНОСНО: Жалба от адв. Светозар Николов относно публикуване на постановено определение от 27.09.2012 г. по гр. д. № ...... на Софийски градски съд.
 	
КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

1.1. Приема за сведение жалбата от адв. Светозар Николов относно публикуване на постановено определение от 27.09.2012 г. по гр. д. № ...... на Софийски градски съд.
1.2. Да се изпрати отговор на адвокат Светозар Николов в качеството си на пълномощник на Емилия Лука Чачи и Танас Чачи, че посочения съдебен акт не подлежи на публикуване, съгласно чл. 2, ал. 2 и чл.3, ал.3 от Наредбата № 4 за воденето, съхраняването и достъпа до регистъра на актовете на съдилищата, обнародвана в държавен вестник.

2.ОТНОСНО: Писмо от управителя на „Бисофт” ЕООД относно интегриране на софтуерна система „Doc Atteststion – Удостоверител на документи” за електронен обмен на документи между съдилищата в страната и процесуалните представители.
Електронният обмен на документи между съдилищата в страната и процесуалните представители следва да се осъществява посредством Единния портал за електронно правосъдие.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

2.1.  Да се изпрати запитване до всички съдилища в страната за наличието и основанието за интегриране със системите за управление на съдебните дела на софтуерна система „Doc Atteststion – Удостоверител на документи” разработена от „Бисофт” ЕООД, с молба за отговор в срок до 20.06.2017 г.

3.ОТНОСНО: Писмо от Инспекторат към ВСС във връзка с решение на КПКИТ по протокол № 11/19.04.2017 г., т. 2 относно функционирането на Централизираната система за случайно разпределение на делата в съдилищата /ЦССРД/.
След проведените тестове, съгласно решение на КПКИТ по протокол № 10/05.04.2017 г., на Централизираната система за случайно разпределение на делата по отношение актуализация и реализация на допълнителни функционалности на системата

КОМИСИЯ "ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ"
Р Е Ш И :

3.1. Приема работата по договор от 31.01.2017 г. с предмет „Актуализация на функционалността и реализация на допълнителни функционалности на Централизираната система за случайно разпределение на делата.
3.2. Да се изпрати писмо до Теодора Точкова – главен инспектор на ИВСС с информация за проведените тестове довели до забавянето на осъществяването на достъп на ИВСС до ЦССРД и предоставянето на достъп до актуализираната версия в най-кратък срок.

 4.ОТНОСНО: Искане от председателя на Районен съд гр. Средец за даване на съгласие за увеличаване на щатната численост на съда с 0.5 /половин/ щ. бр. за длъжността „системен администратор” и назначаване на съдебен служител.

КОМИСИЯ "ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ"
Р Е Ш И :

4.1. Съгласно прилаганите критерии и справката за щатната численост и свободните бройки на магистратите и служителите в съда приема за нецелесъобразно увеличаване щатната численост на Районен съд гр. Средец с 0,5 щ. бр. за длъжността „системен администратор" и препоръчва сключване на граждански договор.
4.2. Изпраща решението по т. 4.1 на комисия „Съдебна администрация" към СК на ВСС, по компетентност.

5.ОТНОСНО: Искане от председателя на Административен съд гр. Плевен  за осигуряване на средства за закупуване на 1 бр. сървър.

Искането е окомплектовано по приетите правила от Висш съдебен съвет по протокол № 23/05.06.2014г., относно придобиването на хардуер и софтуер /компютърна техника, принтери, скенери, озвучителни и звукозаписни системи за съдебни зали и програмни продукти/.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

5.1. Искането от председателя на Административен съд гр. Плевен за осигуряване на средства за закупуване на 1 бр. сървър на стойност 3650.00 лв. с ДДС е целесъобразно. 
5.2. Изпраща решението по т. 5.1 на комисия „Бюджет и финанси” към Пленума на ВСС, по компетентност.

6.ОТНОСНО: Искане от председателя на Окръжен съд гр. Стара Загора за осигуряване на средства за закупуване на 25 бр. компютърни конфигурации.

С оглед предстоящото изпълнение на одобрената от Висшия съдебен съвет централизирана обществена поръчка за доставка на компютърна техника за нуждите на ВСС и съдилищата

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

6.1. Отлага разглеждането на искането от председателя на Окръжен съд гр. Стара Загора в частта за осигуряване на средства за закупуване на 23 бр. морално остарели компютърни конфигурации с оглед изпълнението на одобрената от ВСС обществена поръчка, по която на съда са разпределени 29 бр. компютърни конфигурации.
	6.2. Връща искането от председателя на Окръжен съд гр. Стара Загора в частта за осигуряване на средства за закупуване на 2 бр. компютърни конфигурации, за подмяна на дефектиралите, за доокомплектоване с информация за обезпечаване на работните места с оглед дефектиралата техника през месец април 2017 г. и прилагане на оферти с еднакви параметри .
6.3. Изпраща решението на председателя на Окръжен съд гр. Стара Загора, за сведение и изпълнение.

7.ОТНОСНО: Искане от председателя на Окръжен съд гр. Видин  за осигуряване на 1 бр. скенер от не разпределения резерв на ВСС.

В администрацията на ВСС има наличен скенер от миналогодишната проведена обществена поръчка и може да бъде предоставен на ОС-Видин.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

7.1. Искането от председателя на Окръжен съд гр. Видин  за осигуряване на 1 бр. скенер от наличните резерви във ВСС, е целесъобразно. 
7.2. Изпраща решението на председателя на Окръжен съд гр. Видин, за сведение.
7.3. Изпраща решението по т. 7.1 на комисия „Бюджет и финанси” към Пленума на ВСС, за сведение и по компетентност.

8.ОТНОСНО: Искане от председателя на Районен съд гр. Ихтиман за осигуряване на средства за закупуване на 3 бр. информационни дисплеи /1 бр. обобщаващ и 2 бр. пред съдебна зала/.

Искането е съобразено с определените лимити за закупуване на информационни табла, съгласно решение на Пленума на ВСС по протокол № 10/16.03.2017 г. и окомплектовано с необходимия брой оферти.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

 8.1. Искането от председателя на Районен съд гр. Ихтиман за осигуряване на средства за закупуване на 3 бр. информационни дисплеи /1 бр. обобщаващ и 2 бр. пред съдебна зала/ на обща стойност 4389.00 лв. с ДДС е целесъобразно. 
8.2. Изпраща решението по т. 8.1 на комисия „Бюджет и финанси" към Пленума на ВСС, по компетентност.

9.ОТНОСНО: Искане от председателя на Районен съд гр. Генерал Тошево  за осигуряване на средства за закупуване на 1 бр. копирна машина.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

 	9.1. Искането от председателя на Районен съд гр. Генерал Тошево  за осигуряване на средства за закупуване на 1 бр. копирна машина, не е от компетентността на КПКИТ.
9.2. Изпраща решението по т. 9.1 на комисия „Бюджет и финанси" на ВСС, по компетентност.

10.ОТНОСНО: Искане от председателя на Софийски апелативен съд за осигуряване на средства за закупуване на 7 бр. лазерни принтери и 1 бр. копирна машина.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

10.1. Искането от председателя на Софийски апелативен съд в частта за осигуряване на средства за закупуване на 1 бр. копирна машина, не е от компетентността на КПКИТ.
10.2. Приема искането от председателя на Софийски апелативен съд в частта за осигуряване на средства за закупуване на 7 бр. лазерни принтери за целесъобразно след предоставяне на оферти съобразени с определените лимити приети с решение на КПКИТС по протокол № 18/29.04.2014 г.
10.3. Изпраща решението на комисията на председателя на Софийски апелативен съд, за сведение и изпълнение.
10.4. Изпраща решението по т. 10.1 на комисия „Бюджет и финанси" на ВСС, по компетентност.

11.ОТНОСНО: Искане от председателя на Административен съд гр. Враца  за осигуряване на средства за закупуване на 1 бр. компютърна конфигурация.

Искането е за закупуване на компютърна техника, за което в бюджетната сметка на съда за 2017 г. има налични средства.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

11.1. Не възразява да се закупи 1 бр. компютърна конфигурация за нуждите на Административен съд гр. Враца на обща стойност 903.00 лв. с ДДС.
11.2. Изпраща решението по т. 11.1  на председателя на Административен съд гр. Враца,  за сведение.
11.3. Изпраща решението по т. 11.1 на комисия „Бюджет и финанси” към Пленума на ВСС, за сведение и по компетентност.

12.ОТНОСНО: Искане от председателя на Районен съд гр. Поморие  за осигуряване на средства за закупуване на софтуер /програмна система „JES”, електронна папка СИС и електронни справки към РБСС/, 2 бр. компютри, 1 бр. МФУ с двустранен печат и 1 бр. скенер.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

12.1. Отлага искането от председателя на Районен съд гр. Поморие  в частта за закупуване на софтуер /програмна система „JES”, електронна папка СИС и електронни справки към РБСС/ за провеждане на допълнително проучване и достигане на максимално конкурентна цена от разработчика на системата за осигуряване на продуктите за нуждите на съдебната система и съгласно решение по протокол № 22/14.06.2017 г. на комисия „Бюджет и финанси” на Пленума на ВСС.
12.2. Отлага искането от председателя на Районен съд гр. Поморие  в частта за осигуряване на средства за закупуване на 2 бр. компютри, 1 бр. МФУ с двустранен печат и 1 бр. скенер, с оглед изпълнението на обществената поръчка за закупуване на техника за органите на съдебната власт, която включва компютърни конфигурации, принтери и скенери.
12.3. Изпраща решението на комисия „Бюджет и финанси" на ВСС, по компетентност.
12.4. Изпраща решението на председателя на Районен съд гр. Поморие  за сведение.

13.ОТНОСНО: Писмо от Миглена Тачева – директор на Национален институт на правосъдието относно съгласуване на учебна програма за обучение на съдебни заседатели на НИП.

Комисия "Професионална квалификация и информационни технологии" предлага на Пленума на Висшия съдебен съвет да приеме следното решение:

                                                                                                                  ПРОЕКТ

ПЛЕНУМЪТ НА ВИСШИЯ СЪДЕБЕН СЪВЕТ
РЕШИ:

СЪГЛАСУВА по реда на чл. 257, ал.1 от ЗСВ проект на програма за начално обучение на съдебни заседатели в Национален институт на правосъдието.

Предложението да се внесе за разглеждане като редовна точка в заседание на Пленума на ВСС, което ще се проведе на 22.06.2017 г.

ДОПЪЛНИТЕЛНИ:

14.ОТНОСНО: Писмо от Иво Русев – търговски директор, Майкрософт България във връзка с решение на КПКИТ по протокол № 10/05.04.2017 г., д. т. 12 относно представяне на възможностите за повишаване на продуктивността на съдебната власт посредством информационни технологии.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

14.1. Да се уведоми Иво Русев – търговски директор, Майкрософт България, че предвид предстоящия на 17 и 18 юни 2017 г., избор за членове на ВСС от квотата на съдиите, е невъзможно да се проведе на среща на предложената дата. 
14.2. Възлага на Димитър Тончев – главен секретар на ВСС да организира среща с Майкрософт България относно представяне на възможностите за повишаване на продуктивността на съдебната власт посредством информационни технологии, съвместно с дирекции „Правна”, „Бюджет и финанси”, „Информационни технологии и съдебна статистика” и „Организационно административна дейност” от Администрацията на ВСС в удобен ден и час.

15.ОТНОСНО: Искане от председателя на Районен съд гр. Монтана  за осигуряване на средства за закупуване на 1 бр. сървър, 1 бр. UPS, 1 бр. скенер и 1 бр. консуматив за UPS.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

15.1. Отлага искането от председателя на Районен съд гр. Монтана  в частта за осигуряване на средства за закупуване на  1 бр. скенер, с оглед изпълнението на обществената поръчка за закупуване на техника за органите на съдебната власт, която включва компютърни конфигурации, принтери и скенери.
15.2. Искането от председателя на Районен съд гр. Монтана  в частта за осигуряване на средства за закупуване на 1 бр. сървър, 1 бр. UPS и 1 бр. консуматив за UPS на обща стойност 9912.00 лв. с ДДС, е целесъобразно.
15.3. Изпраща решението по т. 15.2  на комисия „Бюджет и финанси" на ВСС, по компетентност.
15.4. Изпраща решението на председателя на Районен съд гр. Монтана, за сведение.

ПРЕДСЕДАТЕЛ
НА КОМИСИЯТА: /п/
		РУМЕН ГЕОРГИЕВ